
Приложение 1
ГОДИШЕН ОТЧЕТ
За изпълнение на целите и програмите от  Програмата за управление на отпадъците в Община Златоград за периода 2021-2028г.
Приета с Решение № З 602 от 20.12.2022 г. 
на Общински съвет Златоград
Отчетен период – 2024 г.

Програмата за управление на отпадъците на Община Златоград 2021-2028 г. е разработена в съответствие с чл. 52 от Закона за управление на отпадъците (ЗУО), съгласно който общинските програми за управление на отпадъците са секторни програми и са неразделна част от общинските програми за опазване на околната среда. 

Програмата за управление на отпадъците (ПУО) на Община Златоград 2021-2028 г., включва в обхвата си отпадъците, които са в приложното поле на Рамковата Директива относно отпадъците (РДО), съответно за ЗУО:

· Битови отпадъци;

· Производствени отпадъци;

· Строителни отпадъци

· Опасни отпадъци.

Програмата е разработена в съответствие със структурата, целите и предвижданията на Националния план за управление на отпадъците (НПУО) 2021-2028 г.

Определянето и приоритизирането на целите, заложени в настоящата Програма за управление на отпадъците на Община Златоград, са съобразени с НПУО 2021-2028 г. Спазени са основните принципи за управление на отпадъците, регламентирани в Република България, в съответствие с общата европейска и национална политика в тази област.

Програмата за управление на отпадъците на Община Златоград представлява един от най-важните инструменти за прилагане на законодателството за отпадъците на местно ниво. С ПУО се цели намаляване на вредното въздействие на отпадъците върху околната среда и здравето на населението, както и постигане на максимално ефективно използване на ресурсите, разкриване на нови пазари и създаването на максимални условия за предотвратяване образуването на отпадъци.

ПУО на Община Златоград, 2021-2028 г. се основава на следните принципи:

· „Предотвратяване” - образуването на отпадъци трябва да бъде намалено и избегнато, където това е възможно. 

· „Разширена отговорност на производителя” и „замърсителят плаща” – лицата, които образуват или допринасят за образуването на отпадъци или замърсяват околната среда или сегашните притежатели на отпадъците трябва да покрият пълните разходи за третиране на отпадъците и да ги управляват по начин, който гарантира висока степен на защита на околната среда и човешкото здраве.

· „Превантивност” – потенциалните проблеми с отпадъците трябва да бъдат предвиждани и избягвани на възможно най-ранен етап. 

· „Близост” и „самодостатъчност” – отпадъците трябва да бъдат обезвреждани възможно най-близко до мястото на тяхното образуване, като отпадъците, генерирани в Европейския съюз, трябва да бъдат третирани в рамките на Съюза. 

· „Участие на обществеността“ – съответните заинтересовани страни и органи, както и широката общественост имат възможност да участват в разработването на плановете за управление на отпадъците и на програмите за предотвратяване на отпадъците, както и имат достъп до тях след разработването им.

В съответствие с НПУО 2021-2028, настоящата програма представлява план на прехода от управление на отпадъците към ефективно използване на отпадъците като ресурс и устойчиво развитие чрез предотвратяване на образуването им.

Отправна точка за определяне на стратегическите и оперативни цели на Програма за управление на отпадъците на Община Златоград, 2021-2028 г., са:

· целите на националната политика за управление и ефективно използване на ресурсите, респективно предвижданията на Националния план за управление на отпадъците, 2021-2028 г.

· направените изводи и препоръки от извършените анализи на текущото състояние на управлението на отпадъците на територията на Община Златоград;

В съответствие с гореизложеното, Генерална стратегическа цел за Община Златоград, в сферата на управление на отпадъците, е общество и бизнес да подобряват прилагането на йерархията на управление на отпадъците във всички процеси и нива.
Стратегическите и оперативни цели на Програма за управление на отпадъците на община Златоград, 2021-2028 г. са:

· Стратегическа Цел 1. Намаляване на вредното въздействие на отпадъците чрез предотвратяване образуването им и насърчаване на повторното им използване.

· Оперативна цел 1: Средногодишно за периода на програмата темпът на нарастване на          отпадъците е по-малък от темпа на нарастване на БВП.

· Оперативна цел 2: Намаляване на количеството на образуваните хранителни отпадъци.

· Стратегическа Цел 2: Увеличаване на количествата на рециклираните и оползотворени отпадъци.

·  Оперативна цел 3: До 2025 г. подготовката за повторна употреба и рециклиране на битови отпадъци да се увеличи до най-малко 55%.

· Оперативна цел 4: До 2028 г. подготовката за повторна употреба и рециклирането на битови отпадъци да се увеличи най-малко до 58%.

· Стратегическа Цел 3: Намаляване на количествата и на риска от депонираните битови отпадъци.

· Оперативна цел 5: До 2025 г. количеството на депонираните отпадъци да бъде намалено до 50% от общото количество образувани битови отпадъци.

· Оперативна цел 6: До 2028 г. количеството на депонираните отпадъци да бъде намалено до 30% от общото количество образувани битови отпадъци.
 Настоящият отчет е изготвен в изпълнение разпоредбите на чл.52, ал.9 от Закона за управление на отпадъците и чл.3, т.2 от Наредба №5 на ОбС - Златоград, за управление на отпадъците на територията на Община Златоград и включва информация за извършените, през 2024 година, мероприятия и дейности в общината, за постигане на целите и свързаните с тях мерки в Плана за действие.
Стратегическа Цел 1. Намаляване на вредното въздействие на отпадъците чрез предотвратяване образуването им и насърчаване на повторното им използване:
Дейностите по управление на отпадъците на територията на Община Златоград се изпълняват от Общинска дейност „Чистота“, специализирано звено към Общинска администрация. 
Организацията по управление на отпадъците се състои от два процеса:

· събиране и временно съхранение в специализирани съдове за съхраняване на  смесени, негодни за повторна употреба, твърди битови отпадъци от домакинствата, от обществени сгради, търговски обекти, заведение за обществено хранене, фирми и предприятия, както и транспортирането им до инсталация за предварително  третиране на битови отпадъци  - Мадан;

· организация и контрол на интегрираната система за разделно събиране на отпадъци в Община Златоград;

СМЕСЕНА СИСТЕМА – В рамките на смесената система е регламентирано да се събират само битови отпадъци, които не подлежат на последващо рециклиране. Събраните смесени битови отпадъци, от общината, се транспортират до инсталация за предварително третиране на смесени битови отпадъци. Съдовете за съхраняване на отпадъците са разпределени по утвърдена схема за всички населени места в общината. С цел създаване на по-добра организация за събиране и извозване на отпадъците, общината е районирана, а дейностите се извършват от специализирани екипи по ежедневни маршрутни графици. 


На територията на Община Златоград няма функциониращи или в процес на изграждане депа за битови отпадъци. 

Смесените битови отпадъци се транспортират до инсталация за предварително третиране на битови отпадъци в гр. Мадан.
Община Златоград участва в регионална система за управление на отпадъците, състояща се  от:

- регионално депо;

- инсталация за предварително  третиране на битови отпадъци; 

- компостираща инсталация. 

Регионалното сдружение за управление на отпадъците за Общините Мадан, Златоград и Неделино е създадено през 2010 година. 

Общото събрание на Сдружението приема решения за управление на отпадъците на регионален принцип.

РАЗДЕЛНА СИСТЕМА - На територията на Община Златоград е създадена система за разделно събиране на отпадъци по отпадъчни потоци:

- разделно събрани отпадъци от хартия, пластмаса и метали по схемата „От врата на врата“;
- излязло от употреба електрическо и електронно оборудване;
- негодни за употреба батерии и акумулатори; 
- едрогабаритни отпадъци;
- излезли от употреба моторни превозни средства;
- текстилни отпадъци;
- строителни отпадъци;
- биоразградими отпадъци;
- опасни отпадъци от бита.

Общото количество генерирани отпадъци през 2024 г. е 2 616 тона:
1. От смесената система – 2 162 т.

                  - за депониране – 1 049 т.
                  - за оползотворяване – 1 113 т.
2. От разделната система – 454 тона.

· Биоразградими – 272 т.

· Строителни отпадъци – 43 т.

· Текстилни отпадъци – 40 т.

· По схемата „От врата на врата“:

· От физически лица – 71 т.

· От юридически лица – 28 т.

· Въвеждане на метод за справедливо определяне на таксата за битови отпадъци, според реално формирано количество отпадъци;
· Принципът „замърсителят плаща“ е основополагащ в политиката на Европейския съюз в областта на околната среда. Той гласи, че замърсителите следва да поемат разходите, свързани с причиненото от тях замърсяване, включително мерките за предотвратяване, контрол и отстраняване на щетите. Това стимулира замърсителите да избягват нанасянето на екологични щети и гарантира, че разходите за възстановяване не се поемат от данъкоплатците.

През април 2024 г., Министерският съвет прие Наредба за реда за изготвяне и образеца на план-сметката за разходите, свързани с предоставянето на услугите, за които се заплаща такса за битови отпадъци, както и за начина на изчисляване на размера на таксата, съгласно Закона за местните данъци и такси.

​През септември 2024 г., Народното събрание прие Закон за изменение и допълнение на Закона за местните данъци и такси, който  е обнародван в брой 81 на "Държавен вестник" от 24 септември 2024 г. С този Закон се отложи въвеждането на новия механизъм за изчисляване на таксата за битови отпадъци до 1 януари 2026 г., 

Вследствие на това се отложи прилагането на новия начин за изчисляване на таксата за битови отпадъци, като се предостави допълнително време на общините да се подготвят за промяната.​

Община Златоград е предприела действия за разработване и въвеждане на метод за справедливо определяне на таксата за битови отпадъци и диференцирано облагане за юридическите и физическите лица, които са:
· Проучване на съществуващите практики и установяване на настоящите проблеми в системата за определяне на таксата за битови отпадъци;
· Анализ на разходите за сметосъбиране, транспортиране и депониране на отпадъците;

· Замерване на количествата генерирани отпадъци по населени места;
·  Проучване на възможности  за въвеждане на методика за претегляне или измерване на количеството генерирани отпадъци за всяко физическо или юридическо лице. 
· Изпълнение на непрекъснати целенасочени кампании за разясняване и предоставяне на информация за политиките по предотвратяване образуването на отпадъци;
·   Ежегодно се разпространяват, разработените, от общината, указания, с цел популяризиране на ползите от предотвратяване и намаляване количеството на отпадъците.
· На официалната интернет страница на общината се публикува актуална и разнообразна информация във връзка с управление на отпадъците, с цел да се осигури лесен достъп до информацията на потребителите.
· Мотивиране на гражданското общество за участие в общинската система за разделно събиране на отпадъците на мястото на образуване, чрез разяснителни  кампании и индивидуални разговори с гражданите.
· Включване на критерии за защита на околната среда и предотвратяване образуването на отпадъци, в обявите за търгове и в договорите. 

- Всички процедури, обявени от Община Златоград, включват посочените критерии за защита на околната среда и предотвратяване образуването на отпадъци.
· Продължаване и разширяване на участието, в Европейската седмица за намаляване на отпадъците, на НПО, училища, населени места и други централни и регионални институции и бизнес организации.
· В организираните общински и национални кампании за почистване на околната среда, през 2024 г., взеха участие служители, учители и ученици от всички учебни заведения на територията на общината,  служители от общинска администрация, социалните и образователни центрове, детските градини, държавни институции, както и много  от представителите на търговските обекти в общината.
· Изпълнение на целенасочени кампании за разясняване  и предоставяне на информация за хранителни отпадъци на територията на общината.
· През 2024 г. в изпълнение на проект „Повишаване на способността на общините Димитровград, Любимец и Златоград да намалят емисиите парникови газове и да се адаптират към променящия се климат“, бяха раздадени 360 броя компостери на домакинствата в Община Златоград. Целта е да се намали количеството на хранителните и биоразградими отпадъци.

Стратегическа Цел 2: Увеличаване на количествата на рециклираните и оползотворени отпадъци:
· Провеждане на информационни кампании за разделно събиране, подготовка за повторна употреба и рециклиране на битовите отпадъци като ресурси, в съответствие с мерките, предвидени в настоящата програма.
· Ежегодно се провеждат информационни кампании, чрез които гражданите и фирмите се информират за реда, начина и ползите от разделното събиране и оползотворяване на битовите отпадъци. 
· Два пъти годишно се извършват кампании за събиране на Излязло от употреба електрическо и електронно оборудване. 
· Организиране на разделното събиране на опасните битови отпадъци извън обхвата на наредбите по чл. 13, ал. 1 от ЗУО и предаването им за оползотворяване и/или обезвреждане.
· През месец април 2024 г., Община Златоград сключи договор за събиране на опасни отпадъци от бита, извън обхвата на наредбите по чл. 13, ал. 1 от ЗУО. 
Стратегическа Цел 3: Намаляване на количествата и риска от депонираните битови отпадъци и други:
· Предотвратяване на изхвърлянето на отпадъци на неразрешените за целта места и/или създаването на незаконни сметища и организиране на почистването им.
· Ежегодно, Община Златоград организира пролетно почистване. По време на кампанията се почистват замърсени площи, еко пътеки, речни корита, както и прилежащите им площи, входно-изходните артерии на гр. Златоград. Организират се общински мероприятия за почистване на определените замърсени участъци от общинските пътища, пътни съоръжения, обслужващите зони и речно корито, извън регулационните граници. 
 
През месец март стартират и дейности по почистване на наноси, както и  измиване на улиците на територията на Община Златоград.

· На местата за отдих и отбивките с чешми се поставят кофи за временно съхранение на битови отпадъци. Същите се обслужват регулярно, като не се допуска препълване и разпиляване на отпадъците.
· Община Златоград активно участва в националната кампания „Да изчистим България заедно“. По време на кампанията се почистват междублокови пространства, речни корита, общински пътища, пътни съоръжения и обслужващите крайпътни зони.

· Регулярно Общинска администрация организира дейности за почистване на установени замърсявания.
За постигане на основните цели, заложени в Програмата за управление на отпадъците, Община Златоград ще продължи целенасоченото изпълнение на предвидените в нея мерки, за екологосъобразното управление на отпадъците.

Изготвил:   

ЯХ
Техн. р-л дейност „Чистота”            




В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

